钦定古今图书集成/明伦汇编/氏族典/第193卷 > 姚坦
## 钦定古今图书集成/明伦汇编/氏族典/第193卷 > 姚坦

按《宋史姚坦传》：“坦字明白，曹州济阴人。开宝中，以尚
书擢第，调补将陵尉，历隰州推官，将作监丞，知浔州。
太平兴国三年，召还，为著作佐郎，通判唐州。八年，诸
王出阁，诏以坦为皇子翊善，历殿中丞、仓部员外郎赐金紫，迁本曹郎中，转考功，仍为益王府翊善。坦性
木强固滞，王少佚豫，坦即丑诋。王薨，改卫尉少卿，判”
吏部南曹。景德初，求补郡，俾知邓州。转运使表其治
状，诏嘉奖之。大中祥符初，复知光州。二年，卒，年七十
五。